text: [{"text_idx": "#000001", "text": "Subay sa akong naandan alas 10 sa buntag kagahapon nagtempla ko ug kape aron kini hinayhinayan sa paghigop samtang magsusi ko sa akong e-mail address . Gusto nako masusi kon naa mga reaksiyon sa akong gipangsulat sa akong inadlaw nga lindog \u201cRough Cuts,\u201d ingon man aron pagsuta kon naa ko mga mensahe gikan sa akong mga higala sa gawas sa Pilipinas lakip na ang akong pag-umangkon nga si John Brian kon JB. Kini nga si-aw nakong pag-umangkon natanggong karon didto sa Saudi; wala trabao kay temporary nga giserhan ang restaurant nga iyang gitrabaho-an tungod sa paghigpit sa gobiyerno didto kabahin sa pagpugong nga mokayanap pag-ayo ang Corona Virus Disease didto sa maong nasud. Tagsa na kaayo ko moanhi sa akong balay sa Pag-ibig Homes kay gimando-an ang mga tawo nga magpuyo lang sa balay samtang padayon pa ang pandemic sa CoViD 19. Unya, mas gidid-an pa nga di maggawasgawas ang mga \u201csenior citizen\u201d nga sama nako. Mao nga sulod sa milabay nga tulo ka semana karon lang ko ningtugbong aron masusi ang akong e-mail box."}, {"text_idx": "#000002", "text": "Pero sa dihang ako na nga gi-\u201cOn\u201d ang akong lap top kalit mikuliling ang ako mobile phone. Dali nako kining gipunit ug gitubag ang tawag. Nakurat ko kay ang akong nabati nga tingog sa pikas nga bahin mao man ang akong karaho nga pag-umangkon nga si JB."}, {"text_idx": "#000003", "text": "\u201cMaayong buntag nimo diha \u2018Kol. He, he, he, kurat ka no? Seguro naghuna-huna ka nga sa e-mail lang ko kanunay momensahe sa imoha.\u201d"}, {"text_idx": "#000004", "text": "Tubag nako, \u201cKurat mo lang Doy. Unsa man daghan ka pa seguro ug kwarta diha karon kay inay mag e-mail ka naggamit man ka ug celfone? Seguro nakadawat ka ug suporta gikan sa tag-iya sa imong gotrabaho-an kay bisan nagka pandemic na sa CoViD pa celfone-celfone man ka?\u201d"}, {"text_idx": "#000005", "text": "\u201cWa \u2018Kol uy. May diperensiya akong lap top mao nga ako gipaayos mentras sayo pa. Basin modako ang problema di na hinuon maayo. Lisod ra ba pagpalit ug brand new kay mahal kaayo diri. Ang akong lap top diha man to gipalit sa Davao ug akong gidala diri. Suko gani ako Misis kay wa na daw siya gamiton. Ningsugot na lang siya dalhon sa dihang akong gisultihan nga para di siya mingawon sa ako-a kada adlaw ko mag message sa iyaha.\u201d"}, {"text_idx": "#000007", "text": "Unsa man sitwasyon diha sa Dabaw \u2018Kol Vic? Balita nako diri Saudi naa man daw mga barangay nga gi-lock down ni Mayor Sara? Ninggrabe diay ang CoViD dinha sa ato-a? Unya nabalitaan pud nako diri sa telebisyon nga kuno usa sa mga possibli pa nga ma-extend and \u2018Lock down\u2019 ug ang gipahiluna nga Enhanced Community Quarantine (ECQ) human sa May 15, ang Davao City man daw."}, {"text_idx": "#000009", "text": "\u201cUnya ikaw \u2018Kol Vic, asa man ka nagkwarintinas, sa imong balay sa Catalunan Grande, o didto sa balay nimo sa bukid? Si \u2018Tie Nene, siyempre di to mobiya sa imong kilid kay mao man to tigtimpla sa imong kape.\u201d"}, {"text_idx": "#000010", "text": "\u201cKlarex Doy, kon asa ko naa pud imo auntie. Di gyud mokumpiyansa kay nakasabot man gud sa akong \u2018joke\u2019 nga nagbinuotan na ko kaayo; nga undang nak ko sa \u2018minor\u2019 nga bisyo kay may \u2018Edad\u2019 na ko. Unyas kurat pud ciya diha iya nadunggan akong komedya nga gisulti nako sa mga nag-inom sa balay niadtong wala pay CoViD nga \u2018bisan naa na ko\u2019 Edad, pa Rosario-rosario\u2019 na pud. Mao nga sukad ato Jib, di na hadlok nga masita sa mga checkpoint sa quarantine area. Kuyod na sa ako kanunay.\u201d"}, {"text_idx": "#000011", "text": "Kalit nga mipakgang si JB sa akong saysay ngadto sa iyaha. Matud sa akong gwatsinanggong pag-umangkon,"}, {"text_idx": "#000012", "text": "\u201c:Sa ato pa \u2018Kol Vic, karason na ka nga tagsa na lang moanha sa imong balay sa Dabaw; sa balay na lang ka sa bukid magpirme.\u201d"}, {"text_idx": "#000013", "text": "\u201cSiyempre Jib, naa may CoViD. Mao nga i-save na lang nako sa USB akong column ug gina pa e-mail na lang nako ni Achill didto sa balay nako sa Catalunan Grande. Wa man gud trabaho ila kompaniya Achill Jib tungod sa ECQ. Ang sakit pa gyud Doy, \u2018No work, no pay\u2019 pa gyud siya. Mao nga ako na lang sugo-sugo-on pag e-mail sa ako column kay dia man siya sa balay namo sa bukid.\u201d"}, {"text_idx": "#000014", "text": "\u201cMas maayo pa si Achill sa ako-a diri \u2018Kol. Wa pud ko kita kay sarado man ako gitrabaho-an. Maayo na lang kay naa pa ko mga amigo nga nagtabang sa ilang mga kababayan nga mga Pinoy. Unya gipapuyo pud ko sa ako amo diri sulod sa restaurant. Pero gikulbaan na ko diri \u2018Kol kay basin magdugay pa ni kaayo ug wa nayu motabang sa amo diri. Basin mamatay ko sa gutom diri sa Saudi. Kon makauli ko diha \u2018Kol basin lisod na ko mangita trabaho. Unsaon, may \u2018Edad\u2019 na man ko. Oooppps! Sigi \u2018Kol hapit na hurot ako load."}, {"text_idx": "#000016", "text": "Enjoy this blog? Please spread the word :)"}]